Izziņa par atzinumos sniegtajiem iebildumiem

|  |
| --- |
| Grozījumi Ministru kabineta 2016. gada 2. augusta noteikumos Nr.505 “Zemes ierīcības projekta izstrādes noteikumi” (VSS-372) |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | (27.05.2019 – 06.06.2019) Elektroniskā starpministriju/starpinstitūciju saskaņošana |
|  |  |
| Saskaņošanas dalībnieki | Vides aizsardzības un reģionālās attīstības ministrija, Tieslietu ministrija, Latvijas Lielo pilsētu asociācija, Rīgas pilsētas būvvalde, Latvijas Pašvaldību savienība, Finanšu ministrija. |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Vides aizsardzības un reģionālās attīstības ministrija, Latvijas Lielo pilsētu asociācija, Rīgas pilsētas būvvalde. |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Valsts zemes dienests. |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Grozījuma Ministru kabineta 2016. gada 2. augustā noteikumos Nr.505 “Zemes ierīcības projekta izstrādes noteikumi” (VSS-372) punkts:**Papildināt 7.punktu ar 7.4.apakšpunktu šādā redakcijā:“7.4. to ir paredzēts nojaukt pēc projekta apstiprināšanas vietējā pašvaldībā un projekta izstrāde ierosināta par nekustamo īpašumu, kuru paredzēts atsavināt sabiedrības vajadzībām.”. | **Vides aizsardzības un reģionālās attīstības ministrija (VARAM)**(02.05.2019)1. Zemes ierīcības likuma 22.panta pirmajā dāļā noteikts, ka zemes ierīcības projekts un tā grozījumi īstenojami četru gadu laikā pēc zemes ierīcības projekta apstiprināšanas. Savukārt zemes ierīcības projekts ir īstenots, ja projektētā teritorija ir kadastrāli uzmērīta, reģistrēta Nekustamā īpašuma valsts kadastra informācijas sistēmā un ierakstīta zemesgrāmatā. Papildus Nekustamā īpašuma valsts kadastra likuma 35.pantā noteikts, ka ja zemes vienība un zemes īpašniekam piederošās būves ir reģistrētas Kadastra informācijas sistēmā kā vienots nekustamais īpašums, tad, sadalot nekustamo īpašumu, būve nav atdalāma no zemes vienības, uz kuras tā atrodas. Līdz ar to Noteikumu projektā būtu nepieciešams noteikt saprātīgu termiņu, kādā tiek veikta attiecīgās būves nojaukšana. Ministrijas ieskatā, būves nojaukšanas darbi būtu jāveic pirms zemes ierīcības projekta īstenošanas. | **Ņemts vērā**Saskaņots elektroniskās saskaņošanas laikā.Satiksmes ministrija ir precizējusi Noteikumu projektu atbilstoši Rīgas pilsētas būvvaldes un Latvijas Lielo pilsētu asociācijas izteiktajiem priekšlikumiem, paredzot noteikt, ka pašvaldības projekta izstrādes nosacījumu maksimālais izpildes termiņš ir divi gadi līdz projekta iesniegšanai vietējā pašvaldībā. | 1. Papildināt noteikumus ar 7.4.apakšpunktu šādā redakcijā:“7.4. to ir paredzēts nojaukt pēc projekta apstiprināšanas vietējā pašvaldībā un projekta izstrāde ierosināta par nekustamo īpašumu, kuru paredzēts atsavināt sabiedrības vajadzībām.”. |
| 2. | **Noteikumu projekta anotācija** | **VARAM**(02.05.2019)2. No sākotnējās ietekmes novērtējuma ziņojuma (turpmāk – Anotācija), nav saprotams vai būves īpašnieks, valdītājs vai lietotājs arī pēc zemes ierīcības projekta izstrādes varēs uzturēties un izmantot attiecīgo būvi, pirms tās nojaukšanas. Lūdzam anotācijā skaidrot vai šāds termiņš tiks noteikts Sabiedrības vajadzībām nepieciešamā nekustamā īpašuma atsavināšanas likuma 12. un 17.panta noteiktajā kārtībā. | **Ņemts vērā**Saskaņots elektroniskās saskaņošanas laikā.Satiksmes ministrija vērš uzmanību, ka anotācijā ir sniegta informācija, ka jaunā norma paredz regulēt tos gadījumus, kad projekta izstrāde ierosināta par tādu nekustamo īpašumu, ko paredzēts atsavināt sabiedrības vajadzībām. Satiksmes ministrija paskaidro, ka neatkarīgi no grozījumiem Noteikumu projektā, atsavināšanā tiks ievēroti piemērojamie normatīvie tiesību akti, tostarp Sabiedrības vajadzībām nepieciešamā nekustamā īpašuma atsavināšanas likuma 12. un 15.pants. Satiksmes ministrija ir precizējusi anotācijas ievaddaļu, I sadaļas 2.punktu, precīzāk skaidrojot pašreizējo situāciju un problēmas. | Papildināts noteikumu projekta anotācijas kopsavilkums un I sadaļas 2.punkts. |
| 3. |  | **Rīgas pilsētas būvvalde**(17.05.2019)**Latvijas Lielo pilsētu asociācija**(20.05.2019)*Priekšlikums*Ministru kabineta 02.08.2016. noteikumu Nr. 505 “Zemes ierīcības projekta izstrādes noteikumi” 11.2. apakšpunkts, 14. un 15. punkts paredz zemes ierīcības projekta izstrādes nosacījumu izdošanu, bet nenosaka termiņu to izpildei un nenosaka pašvaldības rīcību zemes ierīcības projekta izstrādes nosacījumu neizpildes gadījumā. Būvvalde informē, ka uzkrātā pieredze liecina, ka liela daļa no zemes ierīcības ierosinātājiem neīsteno saņemtos nosacījumus zemes ierīcības projekta izstrādei, kas rada situāciju, ka pašvaldības rīcībā ir daudz uzsāktu, bet nepabeigtu administratīvo procesu. Salīdzināšanai norādāms, ka atbilstoši Zemes ierīcības likuma 22. panta pirmajai daļai zemes ierīcības projekts un tā grozījumi īstenojami četru gadu laikā pēc zemes ierīcības projekta apstiprināšanas. Lai nodrošinātu vienotu Zemes ierīcības projekta izstrādes noteikumu piemērošanu, Būvvalde ierosina izvērtēt iespēju un nepieciešamību papildināt Zemes ierīcības projekta izstrādes noteikumus ar jaunu punktu šādā redakcijā: *“15.1 Pašvaldības atbilstoši šo noteikumu 14. punktā minētajam izsniegto projekta izstrādes nosacījumu maksimālais izpildes termiņš ir divi gadi līdz projekta iesniegšanai vietējā pašvaldībā.”.* | **Ņemts vērā**Saskaņots elektroniskās saskaņošanas laikā.Noteikumu projekts papildināts ar jaunu normu, ņemot vērā Rīgas pilsētas būvvaldes un Latvijas Lielo pilsētu asociācijas ierosinājumus.Satiksmes ministrijai nav iebildumi par izteikto priekšlikumu. Vienlaikus Satiksmes ministrija ir secinājusi, ka vietējās pašvaldības projekta izstrādes nosacījumos ietveramo informāciju nosaka MK noteikumu Nr.505 13.punkts. | 2. Papildināt noteikumus ar 15.1 punktu šādā redakcijā:“15.1 Šo noteikumu 13. punktā minēto pašvaldības izsniegto projekta izstrādes nosacījumu maksimālais izpildes termiņš ir divi gadi līdz projekta iesniegšanai vietējā pašvaldībā.”. |
| 4. |  | **Rīgas pilsētas būvvalde****Latvijas Lielo pilsētu asociācija**(03.06.2019)*Elektroniskās saskaņošanas laikā izteiktais viedoklis*Rīgas pilsētas būvvalde un Latvijas Lielo pilsētu asociācija sniedz sekojošu viedokli. Lai nodrošinātu vienotu Noteikumu projekta piemērošanu, ir svarīgi precizēt Latvijas Lielo pilsētu asociācijas un Rīgas pilsētas būvvaldes iepriekš izteiktos priekšlikumus par minēto noteikumu papildināšanu ar jaunu punktu, ar kuru noteikt izsniegto projekta izstrādes nosacījumu maksimālo izpildes termiņu. Šis jautājums skar ne tikai pašvaldības, bet arī citu institūciju izdotos nosacījumus. Proti, nebūtu pieļaujams, ka pēc diviem gadiem, tiks pieprasīti jauni pašvaldības projekta izstrādes nosacījumi, bet projekts tiks izstrādāts atbilstoši citu institūciju nosacījumiem, kuri bija izdoti pirms vairākiem gadiem. Vienlaikus vēršam uzmanību, ka priekšlikums attiecas uz noteikumu papildināšanu ar jauno punktu (piemēram, 15.1), nevis noteikumu 15. punkta papildināšanu ar jauno apakšpunktu (Projektā – papildināt 15. punktu ar 15.1. apakšpunktu). Tādēļ lūdzam redakcionāli precizēt Noteikumu projekta 2. punktu, izsakot to šādā redakcijā (redakcionālie precizējumi pasvītroti): “15.1 Šo noteikumu 11.2. apakšpunktā un 14. punktā minēto pašvaldības un citu institūciju izsniegto projekta izstrādes nosacījumu maksimālais izpildes termiņš ir divi gadi līdz projekta iesniegšanai vietējā pašvaldībā.”. | **Panākta vienošanās elektroniskās saskaņošanas laikā** | 2. Papildināt noteikumus ar 15.1 punktu šādā redakcijā:“15.1 Šo noteikumu 13. punktā minēto pašvaldības izsniegto projekta izstrādes nosacījumu maksimālais izpildes termiņš ir divi gadi līdz projekta iesniegšanai vietējā pašvaldībā.”. |
| 5. |  | **Rīgas pilsētas būvvalde****Latvijas Lielo pilsētu asociācija**(03.06.2019)*Priekšlikums***2.** Anotācijā norādīts, ka pašvaldības projekta izstrādes nosacījumu maksimālais izpildes termiņš, citastarp, ietver prasību noteikt saprātīgu termiņu, kādā tiek veikta attiecīgās būves nojaukšana. No Vides aizsardzības un reģionālās attīstības ministrijas pārstāvja saistībā ar izteikto priekšlikumu par nepieciešamību kontrolēt atbilstoši Noteikumu projektam paredzēto izņēmumu par būves nojaukšanu ir sniegts neoficiāls skaidrojums, ka Noteikumu projekts nenosaka pašvaldības kompetenci pēc zemes ierīcības projekta apstiprināšanas. Līdz ar to lūdzam precizēt Noteikumu projekta anotāciju (4. lpp.), svītrojot šādus vārdus: “kas citastarp ietver prasību noteikt saprātīgu termiņu, kādā tiek veikta attiecīgās būves nojaukšana”. | **Ņemts vērā**Anotācija precizēta, ņemot vērā Rīgas pilsētas būvvaldes un Latvijas Lielo pilsētu asociācijas ierosinājumus. | Papildināts Noteikumu projekta anotācijas I sadaļas 2.punkts. |
| 6. |  | **Rīgas pilsētas būvvalde****Latvijas Lielo pilsētu asociācija**(03.06.2019)*Priekšlikums***3.** Papildus izsakām priekšlikumu papildināt Noteikumu projektu ar jaunu punktu, nosakot Noteikumu projekta noslēguma jautājumos pārejas noteikumu attiecībā uz projekta izstrādes nosacījumiem, kas izsniegti līdz Noteikumu projekta spēkā stāšanas. Pārejas posms ļaus samērīgā termiņā, divu gadu laikā, pabeigt ieceres, un vienlaikus nodrošinās noteikto rīcību pēc divu gadu termiņa pabeigšanas. Rosinām pārejas punktu izteikt, piemēram, šādā redakcijā:“55. Ja līdz šo noteikumu 15.1 punkta spēkā stāšanas pašvaldības vai citu institūciju izsniegtajos projekta izstrādes nosacījumos nav norādīts izpildes termiņš, tad maksimālo izpildes termiņu skaita no šo noteikumu 15.1 punkta spēkā stāšanas.”. | **Ņemts vērā**Noteikumu projekts papildināts ar jaunu normu, ņemot vērā Rīgas pilsētas būvvaldes un Latvijas Lielo pilsētu asociācijas ierosinājumus. | 3. Papildināt noslēguma jautājumus ar 55.punktu šādā redakcijā:“55. To pašvaldības projekta izstrādes nosacījumu, kas izsniegti līdz šo noteikumu 15.1 punkta spēkā stāšanās dienai, maksimālais izpildes termiņš ir divi gadi līdz projekta iesniegšanai vietējā pašvaldībā, ko skaita no šo noteikumu 15.1 punkta spēkā stāšanās dienas, ja projekta izstrādes nosacījumos nav noteikts cits maksimālais izpildes termiņš.”.  |
| 7. |  | **Finanšu ministrija**(21.05.2019)*Priekšlikumi*1. Ierosinām anotācijas kopsavilkumā norādīt tiesību akta spēkā stāšanās laiku atbilstoši Oficiālo publikāciju un tiesiskās informācijas likuma 7.panta otrajai daļai. | **Ņemts vērā** | Papildināts Noteikumu projekta anotācijas kopsavilkums. |
| 8. |  | **Finanšu ministrija**(21.05.2019)*Priekšlikumi*2. Ierosinām papildināt anotācijas VI sadaļas 2.punktu ar precīzu tīmekļvietni, kurā publicēts noteikumu projekts, atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 61.3.apakšpunktam. | **Ņemts vērā** | Papildināts Noteikumu projekta anotācijas VI sadaļas 2.punkts. |

|  |  |
| --- | --- |
| Atbildīgā amatpersona |  |

 Olita Bērziņa

|  |
| --- |
| (par projektu atbildīgās amatpersonas vārds un uzvārds) |
| Rail Baltica projekta nodaļas vadītāja |
| (amats) |
| 67028083 |
| (tālruņa numurs) |
|  |
|  |
|  |

B.Logina, 67028229

Baiba Logina@sam.gov.lv